Na temelju provedenog Javnog poziva za dodjelu nagrade „Komunikacijska podrška društveno korisnim programima udruga“, te na prijedlog Povjerenstva za procjenu pristiglih prijavai Odlukeo dodjeli financijskih sredstava udrugama prijavljenima na Javni poziv „Komunikacijska podrška društveno korisnim programima udruga“ (KLASA: URBROJ: 50414-24\_)

Ured za udruge Vlade Republike Hrvatske, sa sjedištem u Zagrebu, Opatička 4, OIB 51456675076, kojeg zastupa ovlaštena za obavljanje poslova ravnatelja Ureda, Helena Beus (u daljnjem tekstu: Ured za udruge)

i

Udruga\_\_\_\_\_\_\_\_\_\_\_\_\_\_\_\_\_\_, adresa ulice, grad, OIB:\_\_\_\_\_\_\_\_\_\_\_ , koju zastupa \_ime i prezime osobe ovlaštene za zastupanje, (u daljnjem tekstu: Korisnik), zaključili su dana datum 2024. godine

**UGOVOR**

**o financiranju projekta „naziv projekta“**

Članak 1.

Financiranje projekta u sklopu Javnog poziva „Komunikacijska podrška društveno korisnim programima udruga“ sastoji se od stručne podrške savjetnika mentora za odnose s javnošću članica Hrvatske udruge za odnose s javnošću u osmišljavanju medijskih i komunikacijskih planova nagrađenih udruga i financiranja troškova izrade promotivnih materijala i oglašavanja, za što su sredstva osigurana u proračunu Ureda za udruge na aktivnosti Dani otvorenih vrata udruga A 509065.

Članak 2.

Predmet ovog ugovora je sufinanciranje aktivnosti projekta „naziv projekta“ (u daljnjem tekstu: Projekt) u vidu izrade promotivnih materijala i oglašavanja društveno korisnog programa kojeg provodi nagrađeni Korisnik u iznosu od 3.980,00 eura.

Članak 3.

Sredstva iz članka 2. ovog Ugovora Ured za udruge isplatit će na žiro-račun korisnika, IBAN: HR\_\_\_\_\_\_\_\_\_\_\_\_\_\_\_\_

Sredstva iz članka 2. ovog Ugovora mogu se koristiti isključivo za provedbu Projekta sukladno uvjetima Javnog poziva i prema Opisnom obrascu projekta i Obrascu proračuna projekta, koji su sastavni dio Ugovora.

Na provedbu ovog javnog poziva i projekta odobrenog po pozivu primjenjuje se Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15, 37/21).

Članak 4.

Korisnik se obvezuje projektne aktivnosti provoditi u razdoblju od 1. srpnja do 31. prosinca 2024. godine, sukladno aktivnostima navedenima u projektnoj prijavi.

Članak 5.

Korisnik je dužan, u svakom trenutku, na traženje Ureda za udruge, dati sve dodatne sadržajne i administrativne informacije o Projektu, kao i svu financijsku dokumentaciju vezanu uz njegovu provedbu.

Članak 6.

Korisnik se obvezuje u pisanom obliku, bez odgode, odmah po saznanju izvijestiti Ured za udruge o mogućim objektivnim smetnjama tijekom provedbe projekta koje onemogućuju njegovo izvršenje u ugovorenom roku, kako bi se ugovorile eventualne izmjene ugovorenih obveza.

Članak 7.

U slučaju neizvršavanja obveza Ugovora, davanja neistinitih podataka ili neispunjavanja odredbi ovog Ugovora u predviđenim rokovima, odnosno kršenja odredbi ovog Ugovora, Ured za udruge će raskinuti Ugovor.

Članak 8.

Korisnik je dužan u roku 30 dana od završetka Projekta, dostaviti Uredu za udruge Završno opisno i financijsko izvješće o provedbi projekta koji treba sadržavati:

1. Opisni izvještaj (dostavlja original u tiskanom obliku poštom zajedno sa prilozima vezanima uz provedbu programa/projekta - dokaze o provedbi projektnih aktivnosti (potpisne liste, evaluacijske listiće, fotografije s događanja, primjerke publikacija i dr.) na CD-u, DVD-u ili USB-u
2. Financijski izvještaj (dostavlja original u tiskanom obliku poštom zajedno s popratnom dokumentacijom na CD-u, DVD-u ili USB-u) uz detaljno dokumentiranje svih troškova i priloge:

* za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode
* za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća
* ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.

Adresa dostave opisnog i financijskog izvješća je: Ured za udruge, Opatička 4, 10 000 Zagreb.

Članak 9.

Ako Ured za udruge utvrdi da je Korisnik nenamjenski koristio financijska sredstva za izvršenje Projekta iz članka 2. ovog Ugovora ili nije proveo Projekt u ugovorenom razdoblju te nije podnio odgovarajuće izvještaje u roku i sa sadržajem određenim u članku 8. ovog Ugovora, Korisnik će biti dužan vratiti primljena nenamjenski utrošena ili neutrošena sredstva, uz obračunate kamate utvrđene u poslovnoj banci Ureda za udruge u roku od 30 dana od dana primitka pisane obavijesti Ureda za udruge o potrebi vraćanja zaprimljenih sredstava.

Ukoliko se analizom podataka iz završnog izvješća utvrdi razlika iznosa uplaćenog Korisniku i iznosa navedenog u završnom izvješću, iz koje je razvidno da je iznos nagrade veći od utrošenih sredstava, odnosno Korisnik je proveo projekt u cijelosti s manje utrošenih sredstava, Ured za udruge će pisanim putem zatražiti Korisnika da izvrši uplatu utvrđene razlike sredstava u Državni proračun. Korisnik je dužan uplatiti povrat zatražene razlike sredstava u Državni proračun u roku od 30 dana od primitka zahtjeva za povratom.

Članak 10.

Korisnik se obvezuje na svim tiskanim, video, elektroničkim i drugim materijalima vezanima uz projekt te na svojim internetskim stranicama istaknuti grb Republike Hrvatske i naziv Ureda za udruge kao institucije koja financijskih podupire Projekt, te ispunjavati i druge obveze sukladno Smjernicama za vidljivost Ureda za udruge Vlade Republike Hrvatske u projektima i programima financiranim iz javnih izvora, koje se nalaze na mrežnoj stranici Ureda za udruge.

Na svakom primjerku publikacije, programa, izloška, video ili audio materijala odnosno drugom vidljivom rezultatu projekta koji je nastao tijekom provedbe projekta, a nakon odobrenog sufinanciranja/financiranja projekta od strane Ureda za udruge, korisnik financiranja je dužan istaknuti obavijest sljedećeg sadržaja: “Stajališta izražena u ovoj publikaciji/programu/izlošku/videu/audio materijalu (navesti oblik vidljivog rezultata projekta) isključiva su odgovornost (navesti naziv organizacije korisnika projekta) i ne odražavaju nužno stajalište Ureda za udruge Vlade Republike Hrvatske.“

Članak 11.

Ako Ured za udruge utvrdi da Korisnik nije ispunio ugovorne obveze, uskratit će pravo na dodjelu financijskih sredstava programima/projektima Korisnika u sljedeće dvije godine.

Članak 12.

Korisnik će za potrebe predstavljanja i promidžbe projekata u zemlji i inozemstvu Uredu za udruge besplatno dati na nekomercijalno korištenje sve informacije, materijale i službene podatke o projektu.

Članak 13.

Ured za udruge ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi projekta.

Članak 14.

Potpisivanjem ovog Ugovora Korisnik se obvezuje da kao primatelj bespovratnih sredstava iz javnih izvora za provedbu programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu ni prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 15.

Sve sporove proizašle iz ovog Ugovora ugovorne strane nastojat će riješiti sporazumno ili mirenjem, a u suprotnom ugovara se nadležnost stvarno nadležnog suda u Zagrebu.

Članak 16.

Ovaj Ugovor sastavljen je u četiri istovjetna primjerka, od kojih Korisnik zadržava jedan primjerak, a tri primjerka Ured za udruge.

Korisnik Ured za udruge Vlade Republike Hrvatske

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum)

KLASA: \_\_\_\_\_\_\_\_\_\_\_\_

URBOJ: \_\_\_\_\_\_\_